Menntun í þágu friðar - ný skýrsla alþjóðasamtaka Barnaheilla Í dag er alþjóðlegur kynningardagur alþjóðasamtaka Barnaheilla sem tileinkaður er menntun og friði . Því fleiri sem taka þátt í þessari mikilvægu umræðu , þeim mun áhrifaríkarara er það fyrir útkomuna . Í dag er alþjóðlegur kynningardagur alþjóðasamtaka Barnaheilla sem tileinkaður er menntun og friði . Deginum er ætlað að ýta úr vör alþjóðlegri umræðu um menntun í þágu friðar . Af því tilefni kynna samtökin nýja skýrslu sem heitir á ensku " Where peace begins " . Markmiðið með alþjóðadeginum og skýrslunni er að vekja athygli á málefninu og virkja sem flesta til þátttöku í umræðunni um menntun og frið . Því fleiri sem taka þátt í þessari mikilvægu umræðu , þeim mun áhrifaríkarara er það fyrir útkomuna . Dagurinn er hluti af alþjóðaverkefni Barnaheilla um að bæta framtíð barna í stríðhrjáðum löndum með gæðamenntun ( e.Rewrite the future ) . Alþjóðasamtök Barnaheilla leggja áherslu áað réttur barna til menntunar verði hluti af friðarviðræðum og friðarsamningum og að skólar verði friðarsvæði í átökum . Á sama tíma leggja Barnaheill áherslu á mikilvægi þess að veita gæðamenntun til að fyrirbyggja stríð eða endurtekinn stríðsátök – og sannfæra þannig stjórnvöld og ráðandi aðila um þátt menntunar í friði . Samtök Barnaheilla víða um heim munu standa fyrir viðburðum í dag og næstu mánuði þar sem þemað er menntun í þágu friðar . Hér eru nokkur dæmi um viðburði sem Barnaheill - Save the Children verða með þann 12. mars : Ísland : Málþing í Snælandsskóla kl. 14 , í samvinnu við Snælandsskóla , Alþjóðahús og Háskóla Íslands Ástralía : Málþing um menntun og frið Súdan : Myndasamkeppni , þar sem börn mála myndir um sína sýn á menntun og frið Sri Lanka : Tekin verða upp skilaboð frá börnum sem lent hafa í stríðsátökum